A BIZOTTSÁG 905/2009/EK RENDELETE
(2009. szeptember 28.)
az Aspergillus oryzae (NRRL 458) (Amaferm) fermentációs termékre megadott engedély jogosultjának neve tekintetében az 537/2007/EK rendelet módosításáról
(EGT-vonatkozású szöveg)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 13. cikke (3) bekezdésére,
mivel:
(1)
Az 1831/2003/EK rendelet 13. cikke (3) bekezdésének alkalmazásában a Trouw Nutrition BV kérelmet nyújtott be, melyben névmódosítást kér az Aspergillus oryzae (NRRL 458) (Amaferm) fermentációs termék takarmány-adalékanyagként való engedélyezéséről szóló, 2007. május 15-i 537/2007/EK bizottsági rendeletben (2) a tejelő tehenekre megadott engedély jogosultja tekintetében. Az engedély annak jogosultjához kapcsolódik. A jogosult: a Trouw Nutrition BV.
(2)
A kérelmező állítása szerint a jogosult az említett adalékanyag vonatkozásában számára biztosított forgalombahozatali engedélyt átruházta a Biozyme Incorporated-re, amely így az adalékanyag forgalombahozatali engedélyének birtokosa lett. A kérelmező benyújtotta az állításait igazoló megfelelő dokumentumokat.
(3)
Az engedély feltételeinek javasolt módosítása kizárólag adminisztratív jellegű, és nem vonja maga után az érintett adalékanyag újbóli értékelését. Az Európai Élelmiszerbiztonsági Hatóságot értesítették a kérelemről.
(4)
Annak érdekében, hogy a Biozyme Incorporated gyakorolni tudja forgalomba hozatali jogait, módosítani kell az engedélyek feltételeit.
(5)
A 537/2007/EK rendeletet ezért ennek megfelelően módosítani kell.
(6)
A már meglévő készletek felhasználására helyénvaló átmeneti időszakot biztosítani.
(7)
Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
ELFOGADTA EZT A RENDELETET:
1. cikk
Az 537/2007/EK rendelet mellékletének 2. oszlopában a „Trouw Nutrition BV” szöveg helyébe a „Biozyme Incorporated” szöveg lép.
2. cikk
Az e rendelet hatálybalépésének időpontját megelőzően alkalmazandó rendelkezéseknek megfelelő, már meglévő készleteket 2010. április 1-jéig továbbra is forgalomba lehet hozni és fel lehet használni.
3. cikk
Ez a rendelet az Európai Unió Hivatalos Lapjában történő kihirdetését követő 20. napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2009. szeptember 28-án.